එමෙන්ම, අම්පාර දිස්ත්‍රික්කයෙන් ආසාදිතයින් 294 ක්, ගාල්ල දිස්ත්‍රික්කයෙන් 168 සහ මොනරාගල දිස්ත්‍රිකක්යෙන් 165 ක් වාර්තා වන බවයි කොවිඩ් - 19 පැතිරිම වැළක්වීමේ ජාතික ක්‍රියාන්විත මධ්‍යස්ථානය සඳහන් කළේ.මෙරට කොරෝනා ප්‍රතිශක්තිකරණ වැඩසටහනට අදාළව ඊයේ දිනයේදී පුද්ගලයින් 490,805 දෙනෙකුට කොරෝනා එන්නත් ලබාදී තිබෙනවා.ඖෂධ නිෂ්පාදනය, සැපයීම හා නියාමනය පිළිබඳ රාජ්‍ය අමාත්‍ය, මහාචාර්ය චන්න ජයසුමන කියා සිටියේ ඉන් 311,102 ක් දෙවන මාත්‍රාව ලෙස ලබාදී ඇති බවයි.එය දිනයකදී ලබාදුන් වැඩිම දෙවන මාත්‍රා සංඛ්‍යාවද වනවා.ඊයේ දිනයේදී සයිනොෆාම් එන්නතේ දෙවන මාත්‍රාව පුද්ගලයින් 307,267 දෙනෙකුට ලබාදී ඇති අතර, එහි පළමු මාත්‍රාව ලබාදුන් පුද්ගලයින් සංඛ්‍යාව 153,958 ක්.කොවිෂීල්ඩ් එන්නතේ පළමු මාත්‍රාව ඊයේ දිනයේදී පුද්ගලයින් 25,576 දෙනෙකුට ලබාදෙනු ලැබුවා.